NY Rangers holder liv i drømmen
Rangers måtte vi hjemme i Madison Square Garden. Det så stygt ut da Boston tok ledelsen 2-0, men vertene kom tilbake til 2-2. Boston tok på ny føringen, men Bryan Boyle tvang fram forlengning med sin 3-3-utligning etter 50 minutter. Chris Kreider ble matchvinner da han satte inn 4-3 drøyt sju minutter inn i forlengningen. Dermed vant Rangers fram en femte kamp. Boston leder 3-1 i kamper. Det spilles i best av sju kamper. Vinneren går til NHL-semifinale.- Det blir en stor utfordring, men jeg er veldig glad for denne seieren, sa NY Rangers-målvakt Henrik Lundqvist. Han stoppet 37 skudd. - Dette var en stor seier. Det var vinn eller forsvinn, men jeg er glad for måten vi slo tilbake på. Vi gleder oss over å få nok en sjanse, fortsatte den svenske stjernekeeperen. Mats Zuccarello Aasen var ikke involvert i målene. Han fikk drøyt 12 minutter på isen. - Det var litt nervøst, men vi kjemper tilbake og vinner endelig i spilleforlengelse. Det er deilig, det, sier Zuccarello til Nettavisen. - Vi puster fortsatt, sa Rangers-trener John Tortorella.Boston, som vant Stanley Cup for to år siden, er fortsatt favoritter til å avansere til semifinalen. - En ganske jevn kamp. Vi gjorde noen feil og de utnyttet det, sukket Bruins-forsvarer Zdeno Chara. Rangers må vinne i Boston lørdag. - Vi gir oss ikke. Det vet de. Vi legger oss ikke ned for å dø, sa New York Rangers-spilleren Bryan Boyle. Detroit Red Wings slo Chicago Blackhawks 2-0. Med 3-1 i kamper nærmer Red Wings seg semifinalespill.Eastern Conference, 4. kamp: New York Rangers - Boston Bruins 4-3 (1-3 sammenlagt). Western Conference: 4. kamp: Detroit Red Wings - Chicago Blackhawks 2-0 (3-1 sammenlagt). 5. kamp: Los Angeles Kings - San Jose Sharks 3-0 (3-2 sammenlagt).
Mats Zuccarello Aasen og New York Rangers henger med i NHL-sluttspillet etter 4-3-seieren mot Boston Bruins.